Tawwurt ur tettṣeddid ara maca ur d-yettrabaḥ ara timlilit siwa win yesɛa zzher. Xas akken ttɛeddin wussan ttruḥuɣ s wul yennecraḥen, ttuɣaleɣ-d arẓen-iyi yifadden. Yusa-d di lbal-is ayen ur tt-freɣ ara deg tmazirt mi yeffeɣ wergaz ɣer berra, ad d-zelliɣ iman-iw ddaw yiḍarenis, maca faqen-iyi mi i d-rewleɣ, wwin-iyi ɣer tneɣrit, seg tneɣrit wwin-iyi ɣer lḥebs, ufiɣ-d iman-iw di ṭṭlam-is, ɛerḍeɣ ad as-nesfahmeɣ belli ur xdimeɣ wara , amek ara ruḥeɣ ḍemɛeɣ deg umahil yelhan, dɣa ad d-afeɣ iman-iw di lḥebs. Nesla belli argaz yeṣfan ad d-iẓur leḥbus ad isel i ccekwat n wid yettwaḍelmen, wahmeɣ amek ara iyi-d-yeḍru wayen yelhan deg lḥebs xas akken ur iyi-d-yeḍri ara deg tudert. Ḥwaǧeɣ leḥnana-s : zzinzeɣ aqerruw gar yifasen-is, ḥkiɣ-as taqṣiḍt-iw, ur d-iban yumen-iyi, ur d-iban yesskideb-iyi nniɣ-as : ayen akk i tt-menniɣ d timlilit yid-k mi ara d-fɣaɣ di lḥebs. Yenna-d s laɛqel, netta ileḥḥu : umbaɛed mi ara dtefɣeḍ di lḥebs.